
Da li je čitanje Kur’ana ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** ili mustehabb? Tj. da li je čovjek koji ne prođe sufaru i nikada ne “uđe” u Mushafu griješan zbog toga?


* 
* 
* 
* 
* 
* 
* 

 
Da li je čitanje Kur’ana vadžib ili mustehab?

Ve alejkumus selam…


Prije svega treba spoznati pojmove ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** i ***[farz](https://pitajucene.com/search/Farz/answers/ "Pretraži odgovore za Farz")***.


Kod većine islamskih učenjaka i tri mezheba od četiri Ehlu sunneta,  osim hanefijskog, vadžib je najveća obaveza, a ispod njega je mendub, tj.potvrđeni sunnet Allahovog Poslanika, savs.


U hanefijskom mezhebu, farz je na nivou vadžiba ostalih mezheba, dakle prioritetna obaveza za koju će čovjek biti nagrađen ako je ispuni, a biti sankcionisan ako je izostavi. Neispunjenje farza kod Hanefija, odnosno vadžiba kod ostalih mezheba jeste grijeh/haram.


Ispod farza u Hanefija, jeste vadžib, odnosno potvrđeni sunnet, što je mendub kod ostalih mezheba. Njegovo izvršenje povlači nagradu kod Allaha, i to je npr.kod Hanefija vitr ***[namaz](https://pitajucene.com/search/Namaz/questions/ "Pretraži pitanja o namazu")*** ili klanje Kurbana, dok izostavljanje povlači za sobom vrstu ukora.


Što se tiče učenja Kur’ana na arapskom jeziku, dakle u originalu kakav je objavljen Allahovom Poslaniku, Muhammedu, savs, ne može se kazati da je vadžib/farz.


Također, upitno je da li je i mendub.


Svakako jeste mustehab/sunnet, ono što je lijepo raditi, i za šta će Allah nagraditi, a izostavljanje mustehaba ne povlači za sobom nikakvu odgovornost, i u ovoj definiciji mustehaba slažu se i Hanefije i ostali mezhebi.


Međutim, ovo ne znači da ćemo na učenje Kur’ana gledato kao na nešto što nsm ne treba. Naprotiv, učenje Kur’ana jeste najveći ***[zikr](https://pitajucene.com/search/zikr/questions/ "Pretraži pitanja o zikru")*** i najbolji put očuvnja imana i dokaza ljubavi prema Allahu Uzvišenom, sa ogromnim sevapima kod Allaha. Stoga će se svaki iskreni mumin potruditi naučiti učiti Kur’an onako kako ga je učio i Muhammed, savs.


Allah Uzvišeni najbolje zna!


